钦定古今图书集成/明伦汇编/闺媛典/第279卷 > 皇清十二 > 王九赋妻熊氏
## 钦定古今图书集成/明伦汇编/闺媛典/第279卷 > 皇清十二 > 王九赋妻熊氏

按《德安县志》：“熊氏名四娘，王九赋妻。年十六适王，善事孀姑尝毁容，勉夫勤学。逾年，夫病革，与诀曰：‘吾不幸早死，老母无依，汝虽有志，恐不能终’。氏指天誓曰：‘若或改节，天其殛之’。及夫没，恸哭几陨，赖姑劝止，乃为夫立像，事之如生。服阕，父母迫归宁，氏曰：‘姑老不可违’。越十年，姑死，父怜其无倚，令改适，氏号痛欲自” 尽，父知其不可夺，遂不复言。时盗贼四起，父于山中别筑一室处之，氏仍挟夫像独居，足不及户外，一切馈问俱谢绝。年五十馀终。